เรากำลังดูอะไรจากซีรีส์ นอกจากความบันเทิง ?
ทำไมหลายคนถึงสามารถดูซีรีส์ ได้แบบข้ามวันข้ามคืน  เหตุผลหลัก ๆ ก็น่าจะเป็นเพราะดูซีรีส์แล้วสนุก ได้ผ่อนคลาย พักสมอง  แต่ถ้าลองสังเกตดูดี ๆ นอกจากความสนุกที่ชวนให้เราต้องติดตามแล้ว ซีรีส์ยุคนี้กำลังซ่อนพลัง Soft Power หรือความรู้ต่าง ๆ ไปมากกว่านั้น  แล้วเรื่องนี้ทำให้เราได้รับประโยชน์อะไร ?
10 ธ.ค. 2565

เรากำลังดูอะไรจากซีรีส์ นอกจากความบันเทิง ?
VIU x ลงทุนแมน
ทำไมหลายคนถึงสามารถดูซีรีส์ ได้แบบข้ามวันข้ามคืน 
เหตุผลหลัก ๆ ก็น่าจะเป็นเพราะดูซีรีส์แล้วสนุก ได้ผ่อนคลาย พักสมอง
แต่ถ้าลองสังเกตดูดี ๆ นอกจากความสนุกที่ชวนให้เราต้องติดตามแล้ว
ซีรีส์ยุคนี้กำลังซ่อนพลัง Soft Power หรือความรู้ต่าง ๆ ไปมากกว่านั้น
แล้วเรื่องนี้ทำให้เราได้รับประโยชน์อะไร ?
ลงทุนแมนจะเล่าให้ฟัง
ต้องยอมรับว่า เนื้อหาของซีรีส์ยุคนี้ ทำการบ้านมาดี 
จนทำให้เราที่กำลังรับชมอยู่นั้น ได้รับความรู้ใหม่ ๆ ในแบบที่เข้าใจได้ง่าย ๆ 
และได้เห็นสถานการณ์คล้ายจริงที่เกิดขึ้นกับตัวละคร
ยกตัวอย่างให้เห็นภาพง่าย ๆ ก็เช่น ซีรีส์เรื่อง Mouse
ซีรีส์แนวระทึกขวัญ และอาชญากรรม ที่ทำให้เข้าใจภาพการทำงานของหน่วยงานตำรวจ 
แถมยังได้เรียนรู้โรคไซโคพาธ (Psychopath) หนึ่งในกลุ่มของโรคบุคลิกภาพผิดปกติแบบต่อต้านสังคม ไปแบบไม่รู้ตัว
นอกจากนี้ ก็ยังมีซีรีส์อีกจำนวนไม่น้อย ที่สร้างขึ้นจากโครงเรื่องจริง หรือนำเหตุการณ์ที่เกิดขึ้นจริง มาเป็นส่วนหนึ่งในเรื่องราวของซีรีส์นั้น ๆ
 
อย่างเช่นเรื่องราวขององค์รัชทายาทของเกาหลีใต้ ผ่านการดูซีรีส์เรื่อง The Red Sleeve  ที่มีโครงเรื่องบางส่วนเป็นเรื่องจริง ทำให้เราได้เรียนรู้ประวัติศาสตร์ไปในเวลาเดียวกัน
พูดง่าย ๆ ก็คือ นอกจากความบันเทิงแล้ว การดูซีรีส์กำลังช่วยให้เราได้รับความรู้ที่เปิดกว้างในวงการต่าง ๆ รวมทั้งเรื่องราวทางประวัติศาสตร์ ที่หลายคนอาจจะเคยเจอกับตัวเองมาแล้ว
ทีนี้ หากย้อนกลับมาที่ซีรีส์บ้านเรา ถ้าถามว่ามีซีรีส์เรื่องใดบ้าง ที่เล่าถึงเหตุการณ์สำคัญในช่วง 30 ปีที่ผ่านมา
หนึ่งในนั้น ก็น่าจะเป็นซีรีส์เรื่อง Finding The Rainbow สุดท้าย.. ที่ปลายรุ้ง ซึ่งเป็นซีรีส์ Viu Original ล่าสุดที่กำลังฉายอยู่ตอนนี้
Finding The Rainbow สุดท้าย.. ที่ปลายรุ้ง เป็นเรื่องราวความรักของตัวละครตลอดช่วงเวลา 30 ปีที่ผ่านมา และมีเหตุการณ์สำคัญด้านประวัติศาสตร์ หรือวิกฤติเศรษฐกิจแทรกอยู่ได้อย่างน่าสนใจ
ที่สำคัญ เหตุการณ์เหล่านี้ ยังกลายเป็นสาเหตุหลักที่ทำให้ตัวละครมีชีวิตพลิกผัน ไม่ต่างไปจากชีวิตของผู้คนจริง ๆ ในช่วงเวลานั้น
ยกตัวอย่างเช่น
- เหตุการณ์วิกฤติต้มยำกุ้ง
หากใครยังจำได้ หลังจากถูกโจมตีค่าเงินบาท และการประกาศลอยตัวค่าเงินบาท กลุ่มธุรกิจไทยที่กู้เงินจากต่างประเทศ กลายเป็นหนี้เพิ่มขึ้นเท่าตัว 
และกลายเป็นวิกฤติครั้งใหญ่ของไทย ที่ทำให้ธุรกิจต่างล้มละลายเป็นจำนวนมาก
สำหรับครอบครัวของพระเอก-นางเอกก็เช่นเดียวกัน ฝ่ายพระเอกจำต้องแบกรับภาระหนักของครอบครัว
ขณะเดียวกัน ธุรกิจครอบครัวของฝั่งนางเอก ถึงกับต้องถูกขายทอดตลาด เลยทีเดียว
- เหตุการณ์ 911
วินาศกรรมช็อกโลกครั้งสำคัญในวันที่ 11 ก.ย. 2001 ในเช้าวันทำงานปกติ ที่คงไม่มีใครคาดคิดว่าจะมีเครื่องบิน พุ่งชนตึกแฝดเวิลด์เทรดเซ็นเตอร์พังลงมาในชั่วพริบตา 
นอกจากจะสร้างความโกลาหลให้กับชาวอเมริกันแล้ว ยังสร้างความหวาดกลัวให้คนทั่วโลก
และเหตุการณ์สำคัญนี้ ยังทำให้พระเอก-นางเอกที่เหมือนจะปรับความเข้าใจกันได้ กลับกลายเป็นบุคคลสูญหายไปในชั่วพริบตา
ซึ่งนอกจาก 2 เหตุการณ์ข้างต้น ซีรีส์เรื่องนี้ยังมีเหตุการณ์สำคัญอื่น ๆ สอดแทรกอยู่ด้วย
แต่จะเป็นเหตุการณ์อะไรนั้น ลองมารับชมผ่านสายตาคุณเองได้ที่ >> 
ถึงตรงนี้ ก็น่าจะพูดได้ว่า Finding The Rainbow สุดท้าย.. ที่ปลายรุ้ง 
ซีรีส์ Viu Original ล่าสุดที่กำลังฉายอยู่นี้
ก็น่าจะเป็นหนึ่งซีรีส์ที่จะพาเราไปทำความเข้าใจกับเหตุการณ์สำคัญในยุค 90 และความเลวร้ายที่เกิดขึ้นกับชีวิตของผู้คนในยุคนั้น..
ส่วนใครที่เกิดทันเหตุการณ์เหล่านี้  รับรองว่าจะต้องอินไปกับเหตุการณ์ในซีรีส์เรื่องนี้ อย่างแน่นอน..
Reference
-เอกสารประชาสัมพันธ์ VIU